প্যারীচরণ সরকার () (২৩ জানুয়ারি, ১৮২৩ – ৩০ সেপ্টেম্বর, ১৮৭৫), ছিলেন একজন শিক্ষাবিদ, সমাজসংস্কারক এবং উনিশ শতকের বাঙলার পাঠ্যপুস্তক রচয়িতা। তার পাঠ্যবই মালা বাঙালির এক সমগ্র প্রজন্মকে ইংরেজি ভাষায় পরিচিত করেছে। তার পাঠ্যবইসমূহ লক্ষ কপি বিক্রি হয়েছে এবং অধিকাংশ ভারতীয় ভাষায় অনূদিত হয়েছে। তিনি বাংলায় নারী শিক্ষার অগ্রদূত ছিলেন এবং এজন্য তাকে 'প্রাচ্যের আর্নল্ড' বলা হতো। তিনি তার সময়কালে সুরাপান নিবারকরূপে সকলের দৃষ্টি ও শ্রদ্ধা আকর্ষণ করেছিলেন। বাঙালির ইংরেজি শিখবার তৎকালীন প্রবণতায় তার রচিত 'ফার্স্ট বুক' বইটি বাঙলার সামাজিক ইতিহাসে অক্ষর-মূর্তি হয়ে আছে।প্রমথনাথ বিশী, চিত্র-বিচিত্র; বোধি; ঢাকা; ফেব্রুয়ারি, ২০১৩; পৃষ্ঠা- ১০১-১০২।  প্যারীচরণ সরকার, রাজা শিবনারায়ণ বসুর চতুর্থ কন্যা, রাজকন্যা কৈলাসকামিনী, (মহারাজা মানিক বসু অথবা রাজা মানিকরাম বসুর বংশধর) এর সাথে বিবাহ বন্ধনে আবদ্ধ হন। যেহেতু সরকার অত্যন্ত পরিশ্রমী, বৃত্তিপ্রাপ্ত, বুদ্ধিমান ছাত্র ছিলেন, তাই তিনি হাটখোলার রাজপরিবারের কন্যার সাথে বিবাহ বন্ধনে আবদ্ধ হন। অতএব, প্যারীচরণ সরকার এবং তাঁর স্ত্রীর বংশধররা, স্বয়ংক্রিয়ভাবে, রাজপরিবারের ঘনিষ্ঠ বা দূরবর্তী সদস্য। সীমানা|কেন্দ্র|400x400পিক্সেল  শৈশব ও শিক্ষা প্যারীচরণ সরকার ডেভিড হেয়ারের পটলডাঙ্গার পাঠশালায় প্রাথমিক শিক্ষা সমাপ্ত করেন। ১৮৩৮ সালে হেয়ার সাহেবের স্কুল থেকে জুনিয়র স্কলারশিপ পরীক্ষায় মাসিক আট টাকা বৃত্তি লাভ করেন। অতপর হিন্দু কলেজে ভর্তি হন। সেখানে সিনিয়র স্কলারশিপ পরীক্ষায় মাসিক চল্লিশ টাকা বৃত্তি লাভ করেন। ১৮৪৩-এ হিন্দু কলেজের শিক্ষা শেষ করেন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; বাংলা একাডেমী, ঢাকা, ফেব্রুয়ারি, ১৯৯৭; পৃষ্ঠা- ২২৩-২২৪।  কর্মজীবন  হিন্দু কলেজের শিক্ষা শেষ করে কিছুকাল হুগলি ব্যাংকে চাকরি করার পর হুগলি স্কুলে শিক্ষকতার কাজে যোগ দেন। কালীকৃষ্ণ মিত্র, নবীনকৃষ্ণ মিত্র প্রমুখদের সহায়তায় তিনি বারাসত শহরে মহিলাদের জন্যে প্রথম বিদ্যালয় স্থাপনের অন্যতম কারিগর ছিলেন। ১৮৪৬-১৮৫৪ বারাসত গভর্নমেন্ট স্কুলের প্রধান শিক্ষক ছিলেন। সেখানে কৃষি বিদ্যালয় স্থাপনে বিশেষ ভূমিকা পালন করেন। কুলুটোলা ব্রাঞ্চ স্কুলের প্রধান শিক্ষকরূপে আট বছর দায়িত্ব পালন করেন। তার চেষ্টায় স্কুলটির নাম পরিবর্তিত হয়ে হেয়ার স্কুল হয়। ১৮৬৩ সালে প্রেসিডেন্সি কলেজের অস্থায়ী অধ্যাপক হিসেবে যোগদান করেন এবং ১৮৬৭ সালে ঐ পদে স্থায়ী হয়ে আমৃত্যু কাজ করেন। বাংলার নবজাগরণে তার সক্রিয় ভূমিকা ছিলো। স্ত্রীশিক্ষা প্রচারে একাধিক বিদ্যালয় স্থাপন করেন। বিধবাবিবাহ প্রচারেও বিদ্যাসাগরকে সাহায্য করেছিলেন। কৃষি বিদ্যালয়ে বিজ্ঞান শিক্ষার সুষ্ঠু বন্দোবস্ত করেন। নারী শ্রমিকগণের সন্তানদের শিক্ষার জন্য তিনি কারিগরি বিদ্যালয় স্থাপন করেন এবং বেথুন স্কুলে মেয়েদের পাঠানোর জন্য অভিভাবকদের প্রভাবিত করেন। ১৮৬৬ সালে সরকারি সংবাদপত্র 'এডুকেশন গেজেট ও সাপ্তাহিক বার্তাবহ'-এর সম্পাদনার ভার গ্রহণ করেছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৯৯-৪০০,   তথ্যসূত্র  বিষয়শ্রেণী:১৮২৩-এ জন্ম বিষয়শ্রেণী:১৮৭৫-এ মৃত্যু বিষয়শ্রেণী:ভারতীয় শিক্ষাবিদ বিষয়শ্রেণী:ভারতীয় লেখক বিষয়শ্রেণী:হুগলি জেলার ব্যক্তি বিষয়শ্রেণী:বাংলার নবজাগরণের সঙ্গে যুক্ত ব্যক্তি বিষয়শ্রেণী:কলকাতার ব্যক্তি বিষয়শ্রেণী:বাঙালি হিন্দু বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:বাঙালি লেখক বিষয়শ্রেণী:পশ্চিমবঙ্গের পণ্ডিত বিষয়শ্রেণী:হেয়ার স্কুলের প্রাক্তন শিক্ষার্থী বিষয়শ্রেণী:১৯শ শতাব্দীর বাঙালি বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:কলকাতার লেখক বিষয়শ্রেণী:১৯শ শতাব্দীর ভারতীয় অ-কল্পকাহিনী লেখক বিষয়শ্রেণী:ভারতীয় পুরুষ লেখক বিষয়শ্রেণী:ভারতীয় অ-কল্পকাহিনী লেখক বিষয়শ্রেণী:ভারতীয় সম্পাদক বিষয়শ্রেণী:ভারতীয় সংবাদপত্র সম্পাদক বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:প্রেসিডেন্সি বিশ্ববিদ্যালয়, কলকাতার শিক্ষক